જોન કહે છે કે મેં મારા પ્રોડક્શન હાઉસ જે એન્ટરટેઈનમેન્ટ દ્વારા હંમેશાં કંઈક નવું અાપવાની કોશિશ કરી છે. અમે ‘વિકી ડોનર’માં કંઈક અલગ કર્યું. ‘મદ્રાસ કેફે’માં પણ અલગ કર્યું. હવે ‘રોકી હેન્ડસમ’ દ્વારા અમે હોલિવૂડને જવાબ અાપવાની કોશિશ કરી છે. અમે હોલિવૂડની ઘણી બધી ફિલ્મો જોઈ છે. લોકોને એમ જ લાગે છે કે એક્શન તો માત્ર હોલિવૂડવાળા જ કરી શકે છે. અાપણે અાવી એક્શન કરી શકતા નથી, પરંતુ હું લોકોને દેખાડવા ઈચ્છતો હતો કે અમે પણ વર્લ્ડ ક્લાસ એક્શન કરી શકીએ છીએ. અા એક ઈમોશનલ ફિલ્મ પણ છે. તમે ગમે તેટલી એક્શન કરો, પરંતુ તેમાં કોઈ ઈમોશન્સ ન હોય તો લોકો તેને પસંદ કરતા નથી. •